Document ID: 31981R2282

*****
ΚΑΝΟΝΙΣΜΟΣ (ΕΟΚ) αριθ. 2282/81 ΤΗΣ ΕΠΙΤΡΟΠΗΣ
της 7ης Αυγούστου 1981
περί τροποποιήσεως του κανονισμού (ΕΟΚ) αριθ. 532/75 περί επανακτήσεως κατά την εξαγωγή των ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων και το αποκορυφωμένο γάλα που μεταποιείται σε σύνθετες τροφές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 10 παράγραφος 3,
Εκτιμώντας:
ότι στο άρθρο 2 παράγραφος 1 εδάφιο δεύτερο του κανονισμού (ΕΟΚ) αριθ. 986/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 855/81 (3), προβλέπεται ότι η ενίσχυση πρέπει να επανακτάται κατά την εξαγωγή αποκορυφωμένου γάλακτος και αποκορυφωμένου γάλακτος σε σκόνη υπό τη μορφή αποκορυφωμένου μετουσιωμένου γάλακτος σε σκόνη ή σύνθετων τροφών· ότι, για το σκοπό αυτό, ένα ποσό ίσο με την ενίσχυση εισπράττεται κατά την εξαγωγή· ότι τα ποσά προς είσπραξη καθώς και οι λεπτομέρειες της διοικητικής διαδικασίας που πρέπει να εφαρμόζεται στην περίπτωση αυτή καθορίζονται από τον κανονισμό (ΕΟΚ) αριθ. 532/75 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1686/81 (5)·
ότι πρέπει να αντικατασταθούν, στον κανονισμό (ΕΟΚ) αριθ. 532/75, οι αναφορές στους κανονισμούς (ΕΟΚ) αριθ. 990/72 και (ΕΟΚ) αριθ. 193/75 της Επιτροπής από εκείνες των κανονισμών που τους έχουν εν τώ μεταξύ αντικαταστήσει, δηλαδή του κανονισμού (ΕΟΚ) αριθ. 1725/79 (6), όπως τροποποιήθηκε τελευταία από τον κανονισμό (ΕΟΚ) αριθ. 3474/80 (7), και του κανονισμού (ΕΟΚ) αριθ. 3183/80 της Επιτροπής (8)·
ότι πρέπει, επίσης, να διορθωθούν τα λάθη στο δανικό κείμενο του παραρτήματος του κανονισμού (ΕΟΚ) αριθ. 532/75·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 532/75 τροποποιείται ως ακολούθως:
1. Στο άρθρο 1, παράγραφος 2, η φράση «κανονισμό (ΕΟΚ) αριθ. 990/72 (7), όπως τροποποιήθηκε τελευταία από τον κανονισμό (ΕΟΚ) αριθ. 453/73 (8)», αντικαθίσταται με τη φράση «κανονισμό (ΕΟΚ) αριθ. 1725/79 (7).
(7) ΕΕ αριθ. L 199 της 7. 8. 1979, σ. 1.».
2. Στο άρθρο 2, παράγραφος 1, η φράση «αρθρο 9 παράγραφος 3 δεύτερο εδάφιο υπό β του κανονισμού (ΕΟΚ) αριθ. 1973/75 (1)» αντικαθίσταται από τη φράση «αρθρο 22 παράγραφος 1 υπό β του κανονισμού (ΕΟΚ) αριθ. 3183/80 (1).
(1) ΕΕ αριθ. L 338 της 13. 12. 1980, σ. 1.».
3. Στο παράρτημα, όσον αφορά τις διακρίσεις ex 04.02 Α ΙΙ και ex 04.02 Β Ι του Κοινού Δασμολογίου, η αναφορά στη στήλη « Περιγραφή των εμπορευμάτων» στο «αρθρο 2 του κανονισμού (ΕΟΚ) αριθ. 990/72» αντικαθίσταται από την αναφορά στο «αρθρο 3 του κανονισμού (ΕΟΚ) αριθ. 1725/79».
Άρθρο 2
Στο δανικό κείμενο του κανονισμού (ΕΟΚ) αριθ. 532/75, το παράρτημα αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 7 Αυγούστου 1981.

Labels: 3
17
6